

המכללה האקדמית ספיר

מדעי המחשב

התאטרון הישראלי ככלי חברתי פוליטי

מטלת אמצע

הקורס: החוויה התאטרונית

המרצה: מר מיכאלי יואב

מגיש/ה: גיא רחמים 313167686

תאריך: 05.12.19 ,סמסטר א, תש"פ

1. תיאטרון ככלל אינו משקף מציאות כנתינתה, אלא מעצב אותו לצרכים מסויימים של קבוצות בחברה. עם זאת, הקשר שבין התיאטרון למציאות החברתית מאפשר חשיפה של קונפליקטים מודחקים והמחשת שסעים (אוריין, 1999). התיאטרון הישראלי מתאפיין בשימוש בבמה לשיקוף של המציאות הישראלית בדרכים שונות, קונפליקטים ונושאים רגישים מובאים בתיאטרון בדרכים עקיפות. תחילה, התיאטרון בחר לא לגעת בנושאים כגון הסכסוך היהודי-ערבי או העימותים המחריפים שבין חילוניים ודתיים באופן ישיר, אלא בחר בגישה מעודנת יותר והציג נושאים אלה באופן סטטירי, רק לאחר מכן חילחל את הסוגיות אל התיאטרון התיעודי. בשלב מאוחר יותר, בשנות התשעים, סוגיות אלו כבר הובאו אל קדמת הבמה כחלקים אינטגרליים להמחזת המציאות של התקופה.

כמה ממרכיביה של התרבות העברית אשר כוננה בשנים המעצבות של ההתיישבות הציונית מהווים את הגרעין העיקרי של ההון התרבותי הלאומי בישראל. מאבק שהתנהל בזירות שונות של שדה התרבות והאומנות בישראל במהלך שנות ה60 וה70 גרם לשינויים, לעדכונים ולתוספות ברכיבי ההון התרבותי הישראלי (רגב, 2006). לתיאטרון הישראלי מעורבות פעילה במציאות הפוליטית-חברתית בארץ, היוצרים ואיתם הקהל תופסים את התיאטרון כבמה לדיונים בדילמות קשות. טענה זו מתבטאת ביחס בין התפתחותן של סוגיות חברתיות, לבין מספר ההצגות המועלות אשר עוסקות, בין היתר, באותן הסוגיות. לדוגמא, בזמן שבשנות התשעים הוחרף השסע החילוני דתי, גדל בהתאמה ייצוגם השלילי של הדתיים בתיאטרון החילוני. הקהל פעמים רבות מתייחס למוסד התיאטרון כאל במה בה דנים בבעיות חברתיות ופוליטיות וכן פעמים רבות בוחר הקהל בהצגות מקוריות דווקא בכדי לחזק את הקשר עם החברה הישראלית.

את חלק ממאפייני התיאטרון הישראלי ניתן לראות בהצגה "חבק אותי לנצח, פטריסיו", שם עומדת סוגייה מוסרית אשר מהווה נקודת מפנה בהצגה. ההורים הבינו שבנם ביצע פשע, מה שערער לחלוטין את עולמם, תחילה הדבר הווה עבורם סממן שהחינוך בביתם לוקה, ולאחר מכן היכו בהם כל ההשלכות החברתיות של המעשה. עד כה הם היוו דוגמא ומופת לשכניהם, ועכשיו הם מעורבים במעשה פשע, קטן וזניח ככל שיהיה. מעמד המשפחה חשוב להם מאוד, כי הוא בעצם כל מה שיש להם. בהצגה ניתן לראות סממנים מובהקים של מעמד הבניים בישראל, מצד אחד רצון לשמור על הסטטוס קוו החברתי ומצד שני האפשרות הקורצת לא לעשות את הדבר הנכון, לאור הזדמנות אשר תפתור את כל בעיותיהם הכלכליות. ההצגה עוסקת בשיח אמורפי על אמות מוסר מוחלטות ובלתי מתפשרות ובוחנת אותן אל מול מציאות, שם אמות המוסר שבוססו קודם לכן מתמוססות לחלוטין.

1. לדעתי, וזאת אני אומר בצער רב, איני מאמין שדרך תיאטרון אפשר ליצור שינוי חברתי, מכמה סיבות. הסיבה הראשונה היא שתיאטרון הוא מדיום גמיש שמתעסק בנושאים רבים, החל מהצגות חינוכיות לילדים עד להצגות במימדים גדולים שעוסקות בנושאים שנויים במחלוקת, אך תפוצתו של התיאטרון לא מאפשרת לו להיות יותר מבילוי תרבותי נעים. כדי ליצור שינוי חברתי ,2 תנאים צריכים להתקיים. הראשון הוא שהמסר המועבר יגיע אל כמות עצומה של אנשים, והשני הוא שכל האנשים שהמסר הגיע אליהם גם יקבלו אותו. התיאטרון, לפחות במדינת ישראל, נכשל בתנאי הראשון מכיוון שקנה מידתו פשוט לא רחב מספיק.

הסיבה השניה והמהותית מבין השתיים, היא שקהל המגיע להצגות התיאטרון הוא מעין קהל שבוי. האנשים שפוקדים לעיתים תכופות את התיאטרון הם מקבוצות מאוד מסויימות בחברה, כאלו שמצבם החברתי, סט אמונותיהם והערכים עליהם גדלו הם ככל הנראה דומים מאוד. על מנת שתיאטרון באמת יוביל שינוי חברתי, על הקהל להיות מגוון יותר. להצגה שעוסקת, לדוגמא, בשסע הנפער בין החילוניים והדתיים, כנראה לא יגיע קהל דתי כלל, בגלל הייצוג השלילי של הדתיים בהצגות אלה. יש אנשים שיראו גם הצגה כמו "חבק אותי לנצח, פטריסיו", ככזאת שמציגה באור שלילי קבוצות אוכלוסיה מסויימות בארץ. דפיקציות אלה עלולות לגרום לפלגים גדולים באוכלוסיה לוותר על חוויית התיאטרון, מה שמשאיר אותנו עם אותו הפלג באוכלוסיה שמגיע להצגה, כשכבר מראש הוא ככל הנראה מסכים עם כל מה שיש לה להגיד.

ביבליוגרפיה:

אוריין, ד' (2008). תיאטרון בחברה .רעננה: האוניברסיטה הפתוחה.

רגב, מ' (2006). הון תרבותי. בתוך: רם, אורי וניצה ברקוביץ' (עורכים) אי/שוויון, באר-שבע: הוצאת הספרים של אוניברסיטת בן-גוריון. 139-133 .